SUR OLIVIER DK LA MARCHE. 235 



pour ce qu'ils aymeni leurs chevaulx, et vos gens de pied en feront plus grand meurdre 

 <|ue vos chevaucheurs. 



Et quand aux batailles à cheval, les François sont à doubler, et ils ont longues lances et 

 bonnes selles. Si est le devant et le Iront de leurs batailles fort à craindre, mais je prise 

 fort le fust et suite des lances d'Allemagne: et le premier choc soustenu, et que l'on met 

 la main à l'espée, je trouve que les Allemans ont l'avantage, car il sont puissamment 

 montez : par ce ne peuvent les chevaulx légers des François soustenir la foulle des 

 puissans chevaulx d'Allemagne. Et pour ce alin d'éviter tous dangers ne soit point oublié 

 que la bataille des Allemans ne soit fort redoublée de bonne suite et fort espesse, que les 

 François de leur première entrée ne puissent rompre la bataille. 



Gardez-vous des cautelles des François et de leurs subtilitez! Tout leur espoir est de 

 vousdesioindre de vos alliances, mesme d'Espagne et d'Angleterre, si seront à chascun de 

 vous grandes offres à pari, tant pour vous mettre en suspicion, comme pour vous tirer l'un 

 de l'autre s'ils peuvent. Je ne diz point qu'il faille faire guerre perpétuelle, ne qu'il soit 

 convenable de tout deslruire, et si sçay bien que Dieu ayme paix et hayt la guerre : mais il 

 me semble pour le mieux et pour la seurelé et prouffit de vos alliances que vous ne devez 

 rien escouter ne entendre en ces matières que tous ensemble, et faire l'appointement et 

 traiclé de tous à une fois ; par ce moyen vous entretenez vos dictes alliances et asseurés la 

 eonqueste de chascun de vous. Vous ne pouvez plus estonner votre ennemy que quand il 

 cognoistra que n'estes nullement à séparer ne desioindre. 



Sire, je demande pardon d'avoir mis mon advis devant vostre Noble personne par si 

 simple homme que je suis : et me semble comme vostre bonté et clémence suppléra mon 

 ignorance. Je prie Dieu, Sacrée Majesté et mon Souverain Seigneur, qu'il vous doint vos 

 haulls et nobles désirs accomplir. 



la Marche. 



FIN. 



